Ripublik Aprika Tangah

Ripublik Aprika Tangah ialah sabuting nagara di padalaman Aprika nang bahalatan lawan Chad, Sudan, Ripublik Demokratik Kongo, Ripublik Kongo dan Kamerun.

Bahari nagara ini marupakan koloni Perancis bangaran Ubangi-Shari, nang mancapai kamardikaan pada 1960. Imbah talu dasawarsa bagulak marga pamarintahan militer silih-baganti, kaakhirannya pamarintahan sipil bakuasa pada 1993. Tagal kaya nitu, pamarintahan naya batahan salawas sapuluh tahun haja. Pada Marit 2003 sabuting kudeta malitir nang dipimpin ulih Jenderal Francois Bozize sudah manggugurakan pamarintahan sipil pimpinan Presiden Ange-Felix Patasse wan mandirikan pamarintahan paugahan di situ.

 Pambagian administratif 

Républik Aprika Tangah tabagi kapada 14 prefektur (ibu kutanya di dalam kurung):
 Bamingui-Bangoran (Ndélé)
 Basse-Kotto (Mobaye)
 Haute-Kotto (Bria)
 Haut-Mbomou (Obo)
 Kémo (Sibut)
 Lobaye (Mbaïki)
 Mambéré-Kadéï (Berbérati)
 Mbomou (Bangassou)
 Nana-Mambéré (Bouar)
 Ombella-M'Poko (Bimbo)
 Ouaka (Bambari)
 Ouham (Bossangoa)
 Ouham-Pendé (Bozoum)
 Vakaga (Birao)

Ini ditambah pulang lawan dua zona ikunumi atau economic prefectures (ibu kutanya di dalam kurung):
 Nana-Grébizi (Kaga Bandoro)
 Sangha-Mbaéré (Nola)

Tumbung:Aprika